इवेंट में पहनी लता मंगेशकर की गिफ्ट की हुई साड़ी, बोलीं- मैं उन्हें यह पहनकर दिखाना चाहती थी
Deenanath Mangeshkar Award 2023 - मुंबई के शनमुखानंद हॉल में 24 अप्रैल को दीनानाथ मंगेशकर पुरस्कार समारोह का आयोजन किया गया। इस मौके पर एक्ट्रेस विद्या बालन, सिंगर आशा भोसले और गायक पंकज उदास समेत कई सेलिब्रिटीज को अलग-अलग कैटेगरी में
मुंबई के शनमुखानंद हॉल में 24 अप्रैल को दीनानाथ मंगेशकर पुरस्कार समारोह का आयोजन किया गया। इस मौके पर एक्ट्रेस विद्या बालन, सिंगर आशा भोसले और गायक पंकज उदास समेत कई सेलिब्रिटीज को अलग-अलग कैटेगरी में दीनानाथ मंगेशकर अवॉर्ड से सम्मानित किया गया।
मैंने बहुत हिम्मत जुटाकर उन्हें कॉल किया था- विद्या
अवॉर्ड सेरेमनी के दौरान विद्या बालन बेहद भावुक हो गईं। लता जी की फैन रही विद्या ने अवॉर्ड सेरेमनी के दौरान बताया कि उन्होंने इस मौके पर दिवंगत गायिका लता मंगेशकर द्वारा दी गई साड़ी पहनी है।
विद्या ने कहा- ‘एक नई एक्ट्रेस के तौर पर मैं हमेशा से लता मंगेशकर जी को सुनती आई हूं। मैं बहुत बदकिस्मत हूं कि मुझे लता जी के गाए गाने पर एक्टिंग करने का मौका नहीं मिला। एक बार मैंने उन्हें अवॉर्ड के दौरान देखा था, उस वक्त मैं उन्हें देखती ही रह गई। उस दौरान शायद किसी ने उन्हें मेरे बारे में बताया कि एक लड़की आपको देख रही है।'
विद्या बोलीं- 'उसके करीब 1 हफ्ते बाद लता जी ने मेरे घर पर साड़ी भेजी। तब मैंने बहुत हिम्मत जुटाकर एक बार उन्हें कॉल किया था। मैंने उस वक्त फोन पर उनकी जो पवित्र आवाज सुनी थी, वो आज भी मेरे कानों में गूंजती है। मैंने उन्हें उस वक्त शुक्रिया कहा था। उनका यह तोहफा मेरे लिए उनके आशीर्वाद जैसा था।’
आज मैं उनकी दी हुई साड़ी में यह अवॉर्ड रिसीव कर रही हूं
विद्या ने आगे कहा- ‘मैं हमेशा से इस साड़ी को पहनना चाहती थी और एक दिन उन्हें दिखाना चाहती थी, लेकिन शायद यह आज होना था। आज मैं उनकी दी हुई साड़ी में यह अवॉर्ड रिसीव कर रही हूं।
यह वाकई मेरे लिए एक आशीर्वाद है। मैं इस खुशी के वक्त में मानों कांप रही हूं। मुझे दिए गए सम्मान के लिए बहुत-बहुत धन्यवाद।’
मेरी इच्छा थी कि ये अवॉर्ड लता दीदी के हाथ से मिले- आशा भोसले
सिंगर आशा भोसले को इस मौके पर ‘लता दीनानाथ मंगेशकर पुरस्कार’ से सम्मानित किया गया। बड़ी बहन को याद करते हुए आशा ने कहा- ‘ये मेरे लिए सबसे सम्मानित पुरस्कार है। लेकिन मेरी इच्छा थी कि ये पुरस्कार लता दीदी के हाथ से मिले।’
बचपन की घटनाओं को याद करते हुए आशा ने भाई हृदयनाथ मंगेशकर का कम्पोज किया मराठी गाना ‘मोगरा फुलाला’गाया, जिसे लता मंगेशकर ने गाया था। आशा भोसले का यह गाना सुनकर वहां बैठी ऑडियंस जोर-जोर से तालियां बजाने लगती है।’
33 सालों से कलाकारों को मिलता आया है मास्टर दीनानाथ पुरस्कार 
यह पुरस्कार स्वर्गीय मास्टर दीनानाथ मंगेशकर की 81वीं पुण्यतिथि के मौके पर रखा गया था। पिछले 33 सालों से मास्टर दीनानाथ मंगेशकर स्मृति प्रतिष्ठान ट्रस्ट हर साल इस समारोह का आयोजन करती आई है।
आशा भोसले विद्या बालन के अलावा फाउंडेशन ने म्यूजिक, ड्रामा, आर्ट, मेडिकल प्रोफेशनल और सोशल वर्क से जुड़े लोगों को अवॉर्ड से सम्मानित किया है।
अलग अलग कैटेगरी में इन कलाकारों को मिला दीनानाथ पुरस्कार
